CELEX: 62020CB0706
Language: el
Date: 2021-09-03 00:00:00
Title: Υπόθεση C-706/20: Διάταξη του Δικαστηρίου (δέκατο τμήμα) της 3ης Σεπτεμβρίου 2021 [αίτηση του First-tier Tribunal (Tax Chamber) (Ηνωμένο Βασίλειο) για την έκδοση προδικαστικής αποφάσεως] — Amoena Ltd κατά The Commissioners for Her Majesty’s Revenue & Customs [Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Κοινό Δασμολόγιο – Δασμολογική κατάταξη – Συνδυασμένη ονοματολογία – Κλάσεις 6212 και 9021 – Στηθόδεσμοι μαστεκτομής – Εκτελεστικός κανονισμός (ΕΕ) 2017/1167 – Έννοια του όρου «εξαρτήματα» – Ερμηνεία της αποφάσεως της 19ης Δεκεμβρίου 2019, Amoena (C-677/18, EU:C:2019:1142)]

22.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 471/13
            
         
      Διάταξη του Δικαστηρίου (δέκατο τμήμα) της 3ης Σεπτεμβρίου 2021 [αίτηση του First-tier Tribunal (Tax Chamber) (Ηνωμένο Βασίλειο) για την έκδοση προδικαστικής αποφάσεως] — Amoena Ltd κατά The Commissioners for Her Majesty’s Revenue & Customs
      (Υπόθεση C-706/20) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Κοινό Δασμολόγιο - Δασμολογική κατάταξη - Συνδυασμένη ονοματολογία - Κλάσεις 6212 και 9021 - Στηθόδεσμοι μαστεκτομής - Εκτελεστικός κανονισμός (ΕΕ) 2017/1167 - Έννοια του όρου «εξαρτήματα» - Ερμηνεία της αποφάσεως της 19ης Δεκεμβρίου 2019, Amoena (C-677/18, EU:C:2019:1142))
      (2021/C 471/17)
      Γλώσσα διαδικασίας: η αγγλική
      
         Αιτούν δικαστήριο
      
      First-tier Tribunal (Tax Chamber)
      
         Διάδικοι στην υπόθεση της κύριας δίκης
      
      Amoena Ltd
      
         κατά
      
      The Commissioners for Her Majesty’s Revenue & Customs
      
         Διατακτικό
      
      
                  1)
               
               
                  Η σκέψη 53 της αποφάσεως της 19ης Δεκεμβρίου 2019, Amoena (C-677/18, EU:C:2019:1142), στο κείμενό της στην αγγλική γλώσσα, έχει την έννοια ότι:
                  
                              —
                           
                           
                              στην πρώτη περίοδο της σκέψεως αυτής, οι όροι «them» και «their» αναφέρονται στα επιθέματα σε σχήμα στήθους, ο δε όρος «they» στους στηθόδεσμους μαστεκτομής και,
                           
                        
                              —
                           
                           
                              στη δεύτερη περίοδο της εν λόγω σκέψεως, ο όρος «their» καθώς και οι δύο πρώτες εμφανίσεις του όρου «they» αναφέρονται στους στηθόδεσμους μαστεκτομής, ενώ την τελευταία φορά κατά την οποία εμφανίζεται ο όρος «they» αναφέρεται στα επιθέματα σε σχήμα στήθους.
                           
                        
            
                  2)
               
               
                  Στη δεύτερη περίοδο της σκέψεως 53 της αποφάσεως της 19ης Δεκεμβρίου 2019, Amoena (C-677/18, EU:C:2019:1142), το Δικαστήριο, προκειμένου να κρίνει αν οι στηθόδεσμοι μαστεκτομής μπορούν να χαρακτηρίζονται ως «εξαρτήματα» των επιθεμάτων σε σχήμα στήθους, κατά την έννοια του κεφαλαίου 90 της Συνδυασμένης Ονοματολογίας, η οποία περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον εκτελεστικό κανονισμό (ΕE) 2016/1821 της Επιτροπής, της 6ης Οκτωβρίου 2016, εφαρμόζει απλώς το κριτήριο που καθορίσθηκε στη σκέψη 51 της εν λόγω αποφάσεως, κατά την οποία πρέπει να χαρακτηρίζονται ως «εξαρτήματα», κατά την έννοια του ως άνω κεφαλαίου, τα αντικαταστατά αντικείμενα εξοπλισμού που καθιστούν μια συσκευή ικανή να εξασφαλίσει την εκτέλεση ειδικού έργου σε συνδυασμό με την κύρια λειτουργία της.
               
            
         (1)  EE C 110 της 29.3.2021